ΓΡΑΠΤΗ ΕΡΩΤΗΣΗ E-1937/00

υποβολή: Christopher Heaton-Harris (PPE-DE) προς την Επιτροπή

(16 Ιουνίου 2000)

Θέμα: Θέση του προϋπολογισμού Α-3037

Ποσό ύψους 600 000 χορηγείται στο Λόμπυ Ευρωπαίων Γυναικών από τη θέση του προϋπολογισμού Α-3037. Μπορεί η Επιτροπή να αναφέρει τους στόχους και σκοπούς αυτής της οργάνωσης και τον τρόπο επιλογής που χρησιμοποιείται για τις επιχορηγήσεις από τη θέση αυτή;

Έχει η Επιτροπή ορίσει συγκεκριμένους στόχους στην οργάνωση αυτή και πως παρακολουθείται η χρησιμοποίηση των κοινοτικών κεφαλαίων;

Απάντηση της κας Διαμαντοπούλου εξ ονόματος της Επιτροπής

(28 Ιουλίου 2000)

Το Ευρωπαϊκό Λόμπυ Γυναικών (EWL) ιδρύθηκε το 1990 με σκοπό να ασκήσει πίεση στους ευρωπαίους πολιτικούςπεύθυνους για την προώθηση του καθεστώτος των γυναικών στην κοινωνία. Η ιδέα ήταν η συγκέντρωση του μέγιστου αριθμού γυναικείων οργανώσεων σε μία κεντρική οργάνωση. Σήμερα το EWL απαριθμεί περισσότερες από 2 700 γυναικείες οργανώσεις ως μέλη είτε άμεσα είτε έμμεσα μέσω εθνικών κεντρικών οργανώσεων στα 15 κράτη μέλη ή μέσω ευρωπαϊκών μη κυβερνητικών οργανώσεων (ΜΚΟ).

Το 1996, το EWL ίδρυσε το Ευρωπαϊκό Κέντρο κατά της Βίας εις βάρος των γυναικών με την ανεξάρτητη εντολή να συλλέγει στατιστικές, να ασκεί πίεση για πολιτικές κατά της βίας και και να προβαίνει σε πληροφόρηση των γυναικών, των πολιτικώνπεύθυνων και του κοινού γενικά σχετικά με τη βία.

Το EWL είναι παρατηρητής στην συμβουλευτική επιτροπή για την ισότητα ευκαιριών της Επιτροπής και εκλεγμένος συντονιστής για όλες τις ευρωπαϊκές ΜΚΟ για τη διαδικασία Πεκίνο+5 (συνέχεια της Παγκόσμιας Διάσκεψης για τη Γυναίκα).

Το EWL διεξήγαγε διάφορες επιτυχείς εκστρατείες, για παράδειγμα, για την ενσωμάτωση της αρχής της ισότητας στη συνθήκη ΕΚ, την ενίσχυση των διατάξεων για την ισότητα και τη συμπερίληψη της ισότητας ευκαιριών στις ευρωπαϊκές κατευθυντήριες γραμμές για την απασχόληση. Διεξήγαγε επίσης 2 εκλογικές εκστρατείεςπέρ των γυναικών στο Ευρωπαϊκό Κοινοβούλιο, σε εθνικό επίπεδο με συντονισμό στις Βρυξέλλες.

Το EWL διαχειρίζεται ορισμένα σχέδια όπως το Ατζέντα 2000 για τις γυναίκες, το Πρόγραμμα για τις νέες γυναίκες κατάρτιση και παροχή αρμοδιοτήτων για τις νέες γυναίκες στις ευρωπαϊκές πολιτικές και ιδιαίτερα στις πολιτικές σε θέματα φύλου, το Γυναίκες καιγεία: μελέτη επί ιδιαίτερων θεμάτωνγείας που αφορούν τις γυναίκες με συστάσεις ευρωπαϊκού επιπέδου και το Βάση δεδομένων για τις οργανώσεις γυναικών στην ανατολική και την κεντρική Ευρώπη.

Η αρχή του προϋπολογισμού αποφασίζει τη χορήγηση κεφαλαίων στα πλαίσια της γραμμής του προϋπολογισμού A-3037. Η Επιτροπή εφαρμόζει αυτή την απόφαση.

Το EWLποβάλλει το ετήσιο πρόγραμμα εργασίας του ως πρόταση στην Επιτροπή για έγκριση. Αφού εγκριθεί, το πρόγραμμα εργασίας αποτελεί μέρος της ετήσιας σύμβασης μεταξύ της Επιτροπής και του EWL. Η σύμβαση διέπεται από τους γενικούς όρους και συνθήκες που ισχύουν στις συμφωνίες επιχορήγησης σχεδίων της Ευρωπαϊκής Κοινότητας και επομένως καλύπτεται από τους γενικούς κανόνες περί δημοσιονομικών ελέγχων.

Οι πληρωμές γίνονται σε τρεις δόσεις: μία προκαταβολή" μία ενδιάμεση πληρωμή μετά την αποδοχή εκ μέρους της Επιτροπής μιας ενδιάμεσης έκθεσης και ενός δημοσιονομικού δελτίου" μία τελική πληρωμή μετά την αποδοχή εκ μέρους της Επιτροπής μιας τελικής έκθεσης και ενός δημοσιονομικού δελτίου.